ming030890/wiki-yue-high-quality huggingface dataset:
花剌子密

花剌子密（Abū ʿAbdallāh Muḥammad ibn Mūsā al-Khwārizmī，780年代—850年代）係波斯數學家、天文學家同地理學家。佢係繼3世紀丟番圖之後最深入研究代數嘅人，同時將十進制帶到去歐洲。

佢有份推廣嘅代數論文喺813年至833年間編寫成《Al-Jabr（《完成與平衡計算之書》）》，:171 呢本書首次提供咗系統化解線性方程同二次方程嘅方法。佢喺代數嘅其中一個成就，就係佢示範咗點樣用配方法嚟解決二次方程，並且提供幾何證明。:14 因為al-Khwarizmi係第一個將代數視為一門獨立學科嘅人，並引入咗「簡化」同「平衡」嘅方法（即將方程式中被減數移到另一邊，意思係將兩邊相同嘅項目取消），佢被形容為代數之父或者創始人。英文字「algebra」就係由佢上述論文嘅簡稱（الجبر‎ Al-Jabr，
呢篇文或者呢段要 翻譯（或者由 "完成"或者"重連"加料）。 請譯佢。
上次編輯：2024年11月7號 04:01。(翻譯指引)
）嚟嘅。 佢嘅名字亦衍生咗英文字「algorism」同「algorithm」；西班牙文、意大利文、葡萄牙文嘅「algoritmo」；同埋西班牙文嘅「guarismo」同葡萄牙文嘅「algarismo」，兩個詞都係解「數字」。
喺12世紀，拉丁文翻譯咗al-Khwarizmi嘅印度算術教科書（Algorithmo de Numero Indorum），呢本書將各種印度數字編碼，並將十進制為基礎嘅位值記數系統介紹畀西方世界。 同樣，《Al-Jabr》由英國學者Robert of Chester喺1145年翻譯成拉丁文，喺16世紀之前一直係歐洲大學主要嘅數學教科書。
al-Khwarizmi修改咗托勒密嘅《地理學》，呢本書係二世紀羅馬博學家Claudius Ptolemy用希臘文寫嘅論文，列出咗唔同城市同地區嘅經緯度。:9 佢仲編寫咗一套天文表，寫咗關於曆法、星盤同日晷嘅作品。 al-Khwarizmi喺三角學方面作出重要貢獻，編制咗精確嘅正弦同餘弦表，仲寫咗第一本正切表。

生平
縮圖
花剌子模嘅生平詳情唔係好清楚。伊本·納迪姆話佢出生喺花剌子模，一般認為佢就係嚟自呢個地區。
佢係波斯血統，佢個名意思係「嚟自花剌子模」，呢個地區以前係大伊朗嘅一部分，而家係土庫曼斯坦同烏茲別克斯坦嘅一部分。
塔巴里話佢全名係穆罕默德·本·穆薩·花剌子模·馬朱西·庫特魯布利（阿拉伯文：محمد بن موسى الخوارزميّ المجوسـيّ القطربّـليّ）。「庫特魯布利」呢個稱號可能表示佢係嚟自巴格達附近嘅庫特魯布（卡特拉布），不過Roshdi Rashed否認呢個講法：
唔使係呢個時期嘅專家或者語言學家都睇得出，塔巴里嘅第二個引用應該係「穆罕默德·本·穆薩·花剌子模同馬朱西·庫特魯布利」，即係兩個人（花剌子模同馬朱西·庫特魯布利）之間嘅連詞「wa」（阿拉伯文「و」，意思係「同」）喺早期抄本中被省略咗。如果唔係因為一連串關於花剌子模個人，甚至佢知識嚟源嘅錯誤，呢個都唔值得一提。最近，G.J. Toomer天真咁喺呢個錯誤上面建構咗個完整嘅幻想，唔得不承認呢個幻想有娛樂讀者嘅功勞。
另一方面，David A. King確認佢嘅尼斯巴係庫特魯布，指出佢被稱為花剌子模·庫特魯布利係因為佢出生喺巴格達郊外。
關於花剌子模嘅宗教信仰，Toomer寫道：
塔巴里畀佢嘅另一個稱號「馬朱西」似乎表示佢係舊拜火教嘅信徒。喺當時，對於一個伊朗血統嘅人嚟講呢個仲係可能嘅，但係花剌子模嘅《代數學》嘅虔誠序言顯示佢係一個正統嘅穆斯林，所以塔巴里嘅稱號可能只係意味住佢嘅祖先，或者佢年輕時係拜火教徒。
伊本·納迪姆嘅al-Fihrist包含咗花剌子模嘅簡短傳記同埋佢嘅著作清單。花剌子模大部分嘅工作係喺813年至833年之間完成嘅。喺穆斯林征服波斯之後，巴格達成為咗科學研究同貿易嘅中心。大約820年，佢被任命為智慧之家嘅天文學家同圖書館館長。:14智慧之家係由阿拔斯哈里發馬蒙建立嘅。花剌子模研究科學同數學，包括翻譯希臘同梵文嘅科學手稿。佢仲係一個歷史學家，經常被塔巴里同Ibn Abi Tahir呢啲人引用。
喺瓦西克統治期間，據講佢參與咗兩次去哈扎爾嘅使節團中嘅第一次。Douglas Morton Dunlop建議穆罕默德·本·穆薩·花剌子模可能同穆罕默德·本·穆薩·本·沙基爾係同一個人，後者係巴努·穆薩兄弟中嘅長兄。
大隻佬

大隻佬（英文：Running on Karma）係一套喺2003年出嘅香港電影，由劉德華、張栢芝、張兆輝主演，杜琪峰、韋家輝導演。 呢部片係繼《老鼠愛上貓》之後，劉德華同張栢芝再一次喺銀幕合作。故事中心思想係一種哲學亦係一個心理過程，對於因果由抗拒、企圖改變到接受嘅過程。人應該活於當下，用宏觀同慈愛嘅心嚟睇世情。
呢部片榮獲第23屆香港電影金像獎十三項提名，更攞到最佳電影獎、最佳編劇獎、最佳男主角獎，同埋第十屆香港電影評論學會大獎最佳男女主角獎。香港票房收2633萬港元，排喺香港年度華語片第三位。呢套片亦代表香港角逐2004年奥斯卡最佳外語片。
呢部片係劉德華喺中國星集團拍嘅最後一部電影，之後就結束同中國星集團14年賓主關係，加盟寰亞電影有限公司。
刁蠻女戲夫

《刁蠻女戲夫》係喺1964年嘅一部粵語片，由陸邦同李壽祺聯合執導， 張英才、林鳳主演。

情節
辛慧姍被人搶手袋，好彩有何世桐挺身相助，兩人就咁識咗，但就誤會對方係經理同富家女。其實兩個都係何昌夫婦嘅租客，但重未碰過面。世桐同慧姍去到談婚論嫁，先知大家真實身份，好彩大家解釋之後和好冇事。
黃麂

黃麂（粵拼：wong4 gei2），俗名吠鹿，黃麖，山羌（臺灣譯法）。英文俗名 Formosan Reeve's muntjac，係一種草食性動物，屬小型鹿科動物。

形態特徵
身長唔夠一米。公有短角而乸僅有骨質隆起，響鹿科動物中，公嘅角唔會特化，而且有其他鹿科動物冇嘅上犬齒。毛啡黃色，係一種保護色，加埋靈敏嗅覺，嚟逃避敵人。額內至角基內側各有一黑色條紋，以及白色嘅肚，都係主要特徵。叫聲似狗吠，通常係遇到危險時先叫。

分佈
遍及亞洲，由低海拔到三千公尺都有分佈，以闊葉林同水源處都有。

領域
多數獨居，黃麂公領域幾乎唔重疊，黃麂乸領域唔重疊，響一隻雄性嘅領域中可能會有三、四隻一齊嘅乸。

繁殖
黃麂乸大約五個月性先至成熟，開始排卵，排卵間隔約莫十四日，每胎生一隻，懷孕期長成七到八個月。生仔後三、四日又可以受孕，唔受哺乳季節影響。全年都可連續繁殖。乸懷孕會形成約七至八個月嘅集體大量懷孕週期，黃麂仔多數同期出世，同一般草食動物嘅年週期繁殖唔同。
黃麂公九個月性先至成熟，唔似一啲鹿科響換角期間，公仍具製造精子嘅生殖力。
第59屆美國總統選舉

第59屆美國總統選舉（英文：2020 United States presidential election）喺2020年11月3號舉行。民主黨嘅前總統祖·拜登同加州嘅美國參議員賀錦麗擊敗爭取連任嘅共和黨總統當勞·侵同副總統彭斯。今次共和黨被指處理武漢肺炎疫情不當，再加上黑人民權示威嘅處理手法有爭議，唔少選前民調都顯示拜登會贏。民主黨就受「硬碟門」困擾，祖拜登家族同敵對外國勾結貪污，重有色情同毒品相關嘅疑雲，都揚咗出嚟。實際上呢幾壇嘢俾執法部門查緊，未肯定身有屎定係清白，縱使美國主流媒體同英文版維基百科都斬釘截鐵咁定論咗係虛假指控。
同時美國眾議院全部435個席位同埋美國參議院33個議席改選，以產生第117屆美國國會。

經過
多數美國主流媒體報道拜登喺幾個搖擺州度贏咗，加埋非搖擺州統計得票，成為當選人。侵同撐佢嗰啲人，質疑搖擺州結果唔妥，言行兩路咁嘗試推翻部分對民主黨有利嘅初步結果。齋計非搖擺州無乜爭議嘅點票結果，未足以決定任何人當選。
侵控訴選舉唔公道、犯規甚至出千而令民主黨攞到着數，但多數美國傳媒一早宣佈咗拜登贏，後來佢亦都演講話自己得咗。
侵一直唔認輸，話查實自己至係贏家，指控對家靠選舉舞弊搞亂檔，佢嘅人馬同其他支持者喺多州發起訴訟，包括喺佐治亞州、密芝根州、內華達州同賓夕凡尼亞州。
後來各州都確認咗選舉結果，而國會亦喺2020年1月6號確認結果，拜登得到306張選舉人票，多過當選要求嘅270張，侵話會如期有序交接。
蘇菲派

蘇菲派（Sūfī）係伊斯蘭教入面一個神秘主義派系，大約7世紀末產生出嚟。呢一派信奉蘇菲主義（Sufism）學說。蘇菲，係亞拉伯話音譯自 Sūfī，原意係羊毛咁解，因為呢派嘅人都鍾意着粗毛衫而咁叫，不過亦有另一個解釋話係指清淨（Safa）同高位（Saff）。
佢哋以《古籣經》入面關於敬畏、順從、堅忍、讚諗跪拜等經文做依據，兼受新柏拉圖主義、諾斯替主義、印度瑜伽派加埋好多外來思想影響而演變出嚟。
蘇菲最先係由阿布哈希姆（Abū Hāshim）開始咁叫先。原本，伊斯蘭教係一個入世嘅宗教，以滿足現實生活需要為主，但總有啲人需要有精神生活需要，而蘇菲派初期正正就係因為有人不滿倭馬亞王朝奢侈作風，認為咁樣做造成腐化，於是根據聖訓，搵出一啲守貧、禁欲、苦行呢啲形式去實踐信仰，到咗8世紀開始有人學佢哋嘅生活方式同聽佢哋嘅教誨，最後形成一套以精神修煉為核心嘅出世信仰，通過冥想、靜思去達到人主合一境界。到13世紀開始有正式嘅蘇菲派社團出現，後來又有人話人主合一係無可能，最多只可以做到最接近真主嘅穆罕默德境界，於是喺18世紀又分咗「新蘇菲派」出嚟。
呢派人信仰特徵係佢哋會有啲行為好似食玻璃、走炭火、又或者聽住音樂一路跳舞一路狂轉圈咁。另外佢哋奉行導師制，由教團道統系導師向門人弟子傳教奧秘。
而家呢派主要活躍喺印度、巴基斯坦、蘇丹、埃及同北非。另外佢哋喺明末傳入中國之後，演變出門宦同道堂，新疆地區亦有以蘇菲主義為基礎嘅依禪派。

定義
阿拉伯文 tasawwuf（直譯 「'Sufism'」），通常譯作蘇菲主義，西方作者一般定義為伊斯蘭神秘主義。 阿拉伯文「Sufi」一詞喺伊斯蘭文學入面用過唔同嘅意思，無論係支持或者反對蘇菲主義嘅人都用過。 古典蘇菲文獻強調古蘭經同聖行（即穆罕默德嘅模範教導與實踐）嘅教導同實踐，畀咗一啲對tasawwuf嘅定義，係描述道德同靈性嘅目標，並作為達到呢啲目標嘅教學工具。好多其他描述特定靈性品質同角色嘅術語，喺更實際嘅情境中用嚟表達。 一啲現代學者用咗其他定義嚟描述蘇菲主義，例如「伊斯蘭信仰同實踐嘅強化」同「實現道德同靈性理想嘅過程」。
「蘇菲主義」呢個詞喺18世紀首次由東方學者引入歐洲語言，佢哋主要將其視為一種知識理論同文學傳統，與佢哋所認為嘅伊斯蘭教中嘅單一神教（一神論）形成對比。當時，蘇菲主義往往被錯誤理解為一種普遍嘅神秘主義，與法律主義嘅正統伊斯蘭教對立。 近年嚟，歷史學家尼爾·格林提出喺中世紀時期，蘇菲主義同伊斯蘭教其實係冇咩區別。 喺現代學術使用入面，「蘇菲主義」用嚟描述同蘇菲相關嘅各種社會、文化、政治同宗教現象。
蘇菲主義被多次定義為「伊斯蘭嘅神秘主義」，「伊斯蘭信仰嘅神秘表達」，「伊斯蘭教嘅內在層面」，「伊斯蘭教內嘅神秘主義現象」， 「伊斯蘭神秘實踐嘅主要表現形式同最重要同核心嘅結晶」，同「伊斯蘭信仰與實踐嘅內在化與強化」。

起源
而家嘅共識係蘇菲主義喺麥加（今日嘅沙特阿拉伯）出現，由最早期嘅伊斯蘭教信徒實踐，甚至早過一啲教派分歧。
蘇菲教派係建基於向穆罕默德嘅「拜爾阿」（بَيْعَة）。透過向穆罕默德效忠，「薩哈巴」就承諾咗要為真主服務。
事實上，同你（穆罕默德）訂立效忠誓約嘅人，就係同真主訂立效忠誓約。真主嘅手喺佢哋嘅手之上。任何人違背誓約，只會害咗自己。任何人履行同真主嘅約定，真主就會賜畀佢巨大嘅回報。
— [《古蘭經》譯文 Template:Qref]
蘇菲信徒相信透過向正統嘅蘇菲謝赫效忠，就等於向穆罕默德效忠，從而喺求道者同穆罕默德之間建立精神聯繫。蘇菲信徒就係透過穆罕默德去認識、理解同連接真主。
阿里被視為「薩哈巴」中最重要嘅人物之一，佢直接向穆罕默德效忠。蘇菲信徒認為透過阿里可以獲得有關穆罕默德嘅知識同連繫。呢個概念可以從蘇菲信徒認為真確嘅「聖訓」中理解，穆罕默德話：「我係知識之城，阿里係佢嘅門。」
著名嘅蘇菲大師如胡吉維里都認為阿里喺「塔薩沃夫」（修行）中有極高嘅地位。此外，巴格達嘅朱奈德視阿里為「塔薩沃夫」原則同實踐嘅謝赫。
歷史學家喬納森．布朗指出，喺穆罕默德在世期間，有啲同伴比其他人更傾向「密集修行、虔誠克己同思考神聖奧秘」，例如艾布．扎爾．吉法里。巴士拉嘅哈桑被視為「淨化心靈科學」嘅奠基人物。
蘇菲主義喺伊斯蘭教歷史早期就出現，部分係因為對早期倭馬亞王朝（661-750年）世俗化嘅反應，主要係喺巴士拉嘅哈桑嘅指導下發展。
蘇菲修行者認為喺發展初期，蘇菲主義實際上只係將伊斯蘭教內化。

蘇菲教派
内文：蘇菲道統同蘇菲教派列表
歷史上，蘇菲信徒經常屬於稱為道統（複數：圖魯格）嘅「教派」，呢啲教派都係圍繞住一位大師瓦利形成，佢哋嘅教義會透過連續嘅老師一直追溯返去伊斯蘭先知穆罕默德。
喺蘇菲傳統入面，教派嘅形成並唔係即刻就產生師徒世系。喺十一世紀之前，好少見到完整嘅世系可以追溯到穆罕默德先知。但係呢啲世系嘅象徵意義好重要：佢哋透過師徒鏈提供咗一個通向神聖權威嘅渠道。就係透過呢啲師徒鏈，精神力量同祝福先至傳遞畀普通同特殊嘅信徒。
呢啲教派喺叫做札維耶、漢加或者特克嘅地方搞精神集會（邁吉利斯）。
佢哋追求伊赫桑（完美嘅崇拜），就好似聖訓入面講：「伊赫桑就係崇拜真主，好似你見到佢咁；就算你見唔到佢，佢都一定見到你。」
[繼續譯文]
蘇菲信徒將穆罕默德視為完美人類，認為佢體現咗真主嘅名號嘅特質，並將佢視為佢哋最終嘅精神導師。
蘇菲教派大多數都透過阿里追溯佢哋嘅原始教義去到穆罕默德，但係納克什班底教派例外，佢哋透過艾布．伯克爾追溯返去穆罕默德。
不過，唔係一定要正式加入一個教派。喺中世紀時期，蘇菲主義幾乎等同於伊斯蘭教，唔局限於特定嘅教派。
著名嘅教派包括巴阿拉維、巴達維、貝克塔什、布爾哈尼、奇什提、哈勒瓦提、庫布拉維、馬達里、梅夫列維、穆里德、納克什班底、尼瑪圖拉希、卡迪里、卡蘭達里、拉赫馬尼、里法伊、薩法維、塞努西、沙祖里、蘇赫拉瓦爾底、提扎尼、烏韋西同扎哈比等教派。

蘇菲主義作為伊斯蘭學科
跳舞嘅蘇菲苦行僧，由貝赫扎德繪製（約1480-1490年）
莫納爾．瓊班，一座「跳舞」嘅紀念碑，建於12世紀蘇菲苦行僧阿穆．阿卜杜拉．蘇格拉嘅墓上。一個人企喺頂部搖動一個尖塔，會引起另一個尖塔產生相同嘅振動。
蘇菲主義存在於遜尼派同什葉派之中，佢唔係一個獨立嘅教派，而係一種理解宗教嘅方法，透過同時「履行宗教義務」同尋找「穿過靈魂深處嘅『窄門』通向純粹自由嘅神聖精神領域嘅方法」，將宗教實踐提升到「超越性嘅層次」。 學術研究證實，將蘇菲主義同伊斯蘭教分開，視之為獨立於「純粹伊斯蘭教」嘅傳統，經常係東方主義同現代伊斯蘭原教旨主義嘅產物。
作為伊斯蘭教嘅神秘主義同苦行方面，蘇菲主義被視為處理淨化內在自我嘅伊斯蘭教義部分。蘇菲信徒透過專注於宗教更加精神性嘅方面，通過訓練使用「直覺同情感能力」，努力獲得同真主嘅直接體驗。
「塔薩沃夫」（修行）一直都係正統伊斯蘭教嘅重要部分，被視為一門關於靈魂嘅學問。伊本．泰米葉喺佢嘅《薩法迪耶書》中，將蘇菲信徒描述為屬於遜尼派道路並喺佢哋嘅教義同著作中代表遜尼派嘅人。[未記出處或冇根據]
最後一段嘅加扎里嘅引述：
人生嘅變遷、家庭事務同財務壓力佔據咗我嘅生活，剝奪咗我嘅寧靜獨處。困難重重，好少時間可以用嚟追求我嘅興趣。呢種狀態持續咗十年，但係每當我有啲空閒同合適嘅時刻，我就會回到我嘅本性傾向。喺呢啲動盪嘅歲月裡面，好多令人驚訝同難以形容嘅人生奧秘都向我展示咗。我深信聖賢（奧利亞）呢班人係唯一走正確道路嘅真誠群體，佢哋展示最好嘅品行，喺智慧同洞察力方面超越所有智者。佢哋所有公開或隱藏嘅行為都係源自神聖先知嘅啟迪指引，呢啲指引係唯一值得追求嘅。
從軍夢

從軍夢 (1926年)，香港1926年嘅一齣默片，陳君超導演，盧覺非、鐘俠卿主演。
從軍夢 (1948年)，1948年嘅一齣大陸電影，韓蘭根導演，華香琳、韓蘭根主演。
添華爾茲

添華爾茲（Tim Walz，1964年4月6號—）係美國民主黨政治人，2019年上任明尼蘇達州長，喺2024年美國總統選舉獲賀錦麗提名做民主黨副總統候選人。
薛凱琪

薛凱琪（粵拼：sit3 hoi2 kei4，Fiona Sit，1981年8月11號—）係香港歌手。佢喺香港出世，籍貫廣東順德，中學就讀港島學校，大學就讀香港城市大學創意媒體學院。起初參與拍攝多個廣告同埋做雜誌模特兒，及後畢業投身娛樂界。2003年，加入華納唱片公司，其後相繼推出派台歌曲《XBF》、《麥當娜一吻》、《奇洛李維斯回信》、《上帝是男孩》。識講廣東話，英文同法文。最鍾意嘅歌手分別係張國榮、梅艷芳、周杰倫。
2004年4月8號推出第一張大碟《F Debut》。同年5月5號，因為《F Debut》銷量創佳績，所以推出《F Debut AVCD》，當中收錄咗《奇洛李維斯回信》嘅特別版《奇洛李維斯回信（真的回信了）》（同郭富城合唱）以及多首歌曲嘅MV。
其後，更獲得金唱片（25,000張）嘅成績。
2004年，佢喺四大樂壇頒獎禮獲得當年女新人之中最好嘅成績，總共八個獎。其中喺叱咤樂壇流行榜頒獎典禮更憑「奇洛李維斯回信」一曲打敗樂壇唔少舊人，獲得專業推介、叱咤十大（第七位）。其後喺IFPI香港唱片銷量大獎中獲「最暢銷本地女新人」殊榮。
劉澤基

劉澤基（英文：Lau Chak-kei，1973年—），綽號「光頭警長」、「劉Sir」、「光頭劉Sir」、「劉長官」、「光頭劉長官」、「劉炸雞」、「自封民族英雄」，係香港警察機動部隊警署警長。佢喺2019年7月30號晚喺葵涌警署外面，將支雷明登870霰彈槍指住反修例示威者，擺出隨時開槍嘅「企射」姿勢，因而出名。
雖然示威者質疑劉澤基濫用暴力，但係中國大陸就好欣賞佢嘅行為。跟住佢食住個勢開微博，吸引幾十萬個大陸網民追蹤，官方媒體多次訪問佢，而佢更獲官方邀請出席慶祝中華人民共和國成立70周年大會。佢亦多次自稱自己係劉備嘅後裔。

家庭生活
劉澤基曾經喺訪問表示，佢同太太決定將佢哋仔女送去深圳嘅國際學校就學，因為佢覺得香港教育有好大問題，仔女大咗之後會知道自己係中國人，要鍾意自己嘅國家。唔似香港某啲後生仔咁樣，有知識而無正確嘅價值觀，喺佢心目中相當於「廢人」。

發布2019年香港區議會選舉廢票過半嘅假新聞
喺2019年香港區議會選舉，民主派大勝，但佢就喺微博上聲稱呢次選舉有超過一半係廢票：「全港所有候選人總得票約1,253,647，但全港總投票人數係2,943,842人，仲有160幾萬票去咗邊？超過57%票系廢票？」。但後來證實咗，佢只係喺選舉事務處網站攞咗數據放落去Excel，由於當選人嘅票數後面會打「*」號，所以唔會直接加埋。而選舉事務處官方網站會詳細列明各參選人嘅得票，並於當選人嘅所得票數後附加「*」，以資識別。如果將相關資料存入Excel運算，當選人（即係有「*」）嘅總得票為1,253,647，無「*」嘅候選人總得票為1,678,098，夾埋就係2,931,745票，同區議會選舉Facebook專頁提供嘅數字一致。。
去到2019年11月27號，親中派議員田北辰喺立法會大會會議不點名指有公務員公開喺微博造謠，指區議會選舉有一半廢票，挑撥中港人民感情，問公務員事務局局長羅智光知唔知，羅智光就只係話，就現時機制，公務員嘅行為同操守要根據《公務員守則》，有違規嘅話有關部門嘅管理層會跟進，佢唔會就個別事件評論。結果多個親中派議員都批評羅智光「遊花園」。
胡英明

胡英明（英文：Woo Ying-ming，1965年7月11號—）係香港政府現任廉政專員，前任懲教署署長。

簡歷
胡英明喺1988年加入人民入境事務處（而家叫入境事務處）做助理入境事務主任，1989年轉職懲教署做懲教主任。2011年升做懲教事務高級監督，2012年升做懲教署助理署長，2018年升做懲教署副署長，同年坐正做懲教署署長，2022年退休。佢自2022年7月開始做廉政專員。
蘿崗站

蘿崗站（粵拼：lo4 gong1 zaam6；英文：Luogang Station）係廣州地鐵6號綫同7號綫嘅轉車車站，位置喺黃埔區蘿崗，開創大道同開達路嘅交界。兩邊嘅站廳同月台開放時間都唔一樣，其中6號綫區域喺2016年12月28號開放，而7號綫區域喺2023年12月28號開放。

樓層
呢個站一共有2層樓嘅地下區域，其中地下1樓係站廳同轉車通道，有票務設施，客務中心同商鋪；地下2樓係6號綫月台同7號綫設備；地下3樓係7號綫月台。雖然車站冇休息室，但廁所喺月台西邊。

站廳
蘇元站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台。喺開創大道地底。

商舖同自助服務
呢個站暫時未有商舖同自助服務。

出入口
蘿崗站冚唪唥嘅出入口A出入口A出入口 C出入口C出入口 D出入口D出入口
呢個站有3個出入口，分别係A同C、D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，重改名做蘿崗站。

施工
2009年10月18號，6號綫二期試驗性工程正式揀呢個站開始動工。
2010年亞運會前夕，車站正式封頂。

開通
從2016年12月28號朝早頭一班車開出到長湴之後，6號綫列車亦開入呢個站。

規劃
呢個站喺2003年地鐵規劃出現，嗰時規劃嘅東北段凈去到大沙地站而未嚟到呢度，直到2015年底嘅地鐵規劃延長到呢個站做總站。2016年5月，地鐵規劃方按民眾要求重延長咗條路線去到水西站做總站。雖然呢個站降級成中途站，但轉車站冇變到。

施工
2018年3月16號，工地揀咗喺香雪三路嗰邊兼開始圍蔽。
2018年4月2號，車站開始勘探。

利用狀況
呢個站附近主要係啲住宅同黃埔區嘅政務中心地，所以有比較多客流上落，尤其喺上落班高峰比較多人出入。亦有啲東部地區鄉下（例如永和、開發區東區）住啲居民同村民喺呢個站出站轉鄉下巴士。
另外，喺蘿崗住啲村民同居民，好多時都會搭巴士到呢個站轉地鐵入廣州市區同番禺、南沙、芳村、佛山同機場地方。
黎芷珊

黎芷珊（Luisa Maria Leitão ，1966年3月1號—）係香港無綫電視女藝員。佢喺澳門出世，有葡萄牙血統，1984年用歌手身份出道，到1987年加入無綫電視，主要做電視節目主持。

演出
呢個表唔完整，歡迎加料。
財經演員

財經演員，簡稱「財演」，係香港股市對成日喺電視台、電台、報紙或者雜誌出鏡嘅財經分析員或者股評人嘅貶稱類潮語，稱呼嚟自信報前專欄作家、精電集團行政總裁蔡東豪（筆名「原復生」）。
財經演員嘅特徵，就係財經分析員或者股評人多恃住自己嘅知名度，或者只靠個樣，用「專家」嘅身份對住人，喺未做足資料搜集就亂噏，好似演員做戲咁樣，畀散戶所謂「投資指引」，建議買或者賣某隻股票。財經演員呢個「職業」通常喺股市暢旺嗰陣出現，為咗應付大眾嘅需求，散戶都希望搵股評人打救，傳媒就請股評人分析財經資訊。不過，因為股評人質素參差，間接呃咗唔少散戶，令佢哋損失慘重。
人稱「肥仔文」嘅孫柏文就係財經演員嘅一個典型例子。
陳欣健

陳欣健（Philip Chan，1945年1月25號—）係香港電影人，做過編劇、導演、演員，1976年出道前做過警司。佢喺香港出世，祖籍廣東新會。佢喺1970年代尾到1980年代到先後做過麗的電視同無綫電視藝員。
趙達裕

趙達裕（粵拼：ziu6 daat6 jyu6；簡化字：赵达裕；1961年1月17號—2015年3月18號）係中華人民共和國足球員，廣東省廣州市人。因為得1.6米高，所以有「矮腳虎」之稱。執教過廣州太陽神足球隊同埋日本嘅三菱青年隊。

生平
趙達裕喺廣州市第五中學畢業，1982年入選中國足球代表隊，多次代表國家隊踢國際賽。1986年因為左腳脛骨同埋腓骨骨折而中斷咗運動員生涯，當年佢先至得25歲。1988年去咗日本邊學嘢邊踢波，開始征戰日本聯賽，退役之後喺日本聯賽教波，喺執教日本三菱青年隊期間入咗日本籍，重按照日本人嘅習慣，改咗個名做松木達裕。趙達裕話「其實當時改國籍都係為咗工作方便啫。」
佢又演出過電視劇《外來媳婦本地郎》，喺劇入面中扮演兩個角色，一個係佢自己—球員趙達裕，一個係賣魚蛋嘅球迷趙大宇。

死
喺2015年3月18號中午12點半，趙達裕因患肝癌死咗，終年55歲。而佢嘅追悼會喺2015年3月23號正式舉行。
劉康

劉康（英文：Honcques Laus，2001年10月10號—）係香港效益主義者，民主港獨派政治人物、社運人士、作家、時事評論員，同時係香港效益主義黨主席、「劉康出版社」創辦者同埋前《明報》校園記者。因為個樣同余澎杉相似，而且都係持不同政見者，所以有「香港余澎杉」之稱。劉康有時會就時事發表意見，佢嘅文章有刊登喺香港獨立媒體、立場新聞、本土新聞、眾新聞同埋其他媒體。劉康喺2017年同行政長官林鄭月娥合照嗰陣，展示「香港獨立」標語，抗議香港政府不斷打壓獨立運動同言論自由。同年，劉康喺金鐘連儂牆被警察拘捕，引發BB彈槍案。2019年，劉康出版書籍《輕論時政》。

生平
2001年10月10號，劉康喺香港西營盤贊育醫院出世。佢中學讀葵涌循道中學。劉康係香港獨立支持者。2014年雨傘革命，令劉康開始關心公共事務，同埋支持喺香港實行民主制。2017年11月16號，劉康同行政長官林鄭月娥合照嗰陣，高舉「香港獨立」標語，抗議香港政府不斷打壓獨立運動同言論自由。2019年6月29日，佢成立香港效益主義黨。兩個月之後，佢出版書籍《輕論時政》。
2020年，佢去咗英國，之後就畀港府以國安法通緝。2024年，劉康拎到獎學金，入牛津大學讀學士學位，專攻神學。

十七歲出版書籍
劉康新書《輕論時政》
黃之鋒拎住劉康新書《輕論時政》，表示支持黃子悅拎住《輕論時政》，以示支持
2019年8月，劉康喺17歲成立「劉康出版社」，同埋出版新書《輕論時政》，收錄劉康刊登喺唔同媒體（包括本土新聞、香港獨立媒體、立場新聞、眾新聞）嘅時事評論文章。林榮基、黃之鋒、黃子悅、鄺頌晴同陳樂行，都有幫劉康寫推薦序。

同行政長官合照高舉香港獨立標語
2017年11月16號，喺第21屆明報校園記者開學禮嘅合照環節度，葵涌循道中學學生劉康喺行政長官林鄭月娥後面，高舉「香港獨立」標語，抗議香港政府不斷打壓獨立運動同言論自由。
事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。
11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。抗議完之後，校方就冇再打壓劉康嘅言論自由。
2018年11月28號，佢發表文章，回顧呢件事，篇文章題目係〈面對不義校方就要反抗〉，鼓勵學生「面對不義校方就要反抗」。

BB彈槍案
劉康就BB彈槍案申請上訴
2017年12月，親中人士響立法會提出修改議事規則期間，劉康畀人發現響連儂牆有未組裝完成、又都未上匣嘅BB彈槍而畀人拉咗。2018年4月，佢被控告「藏有仿製火器罪」，劉康唔認，但最後法官響四個月之後判佢有罪，9月12號判佢18個月感化令，並且要參加心理輔導。旁聽嘅青年新政召集人梁頌恆話對判決好失望，話「一個中學生帶BB彈槍都畀人判感化，如果係咁，咁全香港嘅學生咪要坐監」。2019年6月，劉康提出要上訴，同年7月高等法院裁定劉康上訴得直，罪名唔成立。劉康話呢個係啱嘅裁決，批評檢控係政治打壓。
之後律政司曾經要求重審，劉康知道咗就批評律政司死纏爛打，覺得律政司係出於佢嘅政治立場而打壓佢。高等法院響8月拒絕咗律政司，高院覺得BB彈槍只不過係一支可以響普通玩具鋪以幾十蚊就買到嘅野，響公義上講唔通。

成立香港效益主義黨
劉康響度讀緊由米爾作嘅《效益主義》
2019年6月29日，劉康成立香港效益主義黨，擔任黨主席。劉康主張效益主義為道德基礎：「效益就係受牽涉者嘅幸福。任何道德句子，都可以邏輯等值咁轉換成經驗句子。任何事，如果傾向於令受牽涉者幸福，就係啱。任何事，如果傾向於令受牽涉者痛苦，就係錯。」劉康指出，自由、民主同獨立都係符合效益。佢不滿政府政策違反效益，令香港人陷於痛苦。佢表示，成立效益主義黨係為咗弘揚效益主義。

去英國
2020年6月，因為國安法頒佈之後可能會畀人迫害，所以佢去英國尋求政治庇護。佢話，依家響英國有政府支持，三餐溫飽，唔使驚人身安全冇保障，雖然政治庇護未獲批，但係佢希望獲批之後可以響英國讀書，並且佢唔會放棄政治主張。
響2020年7月，劉康同羅冠聰、鄭文杰、朱牧民、黃台仰、陳家駒六個人因為煽動分裂國家、勾結外國或者境外勢力危害國家安全，而畀香港政府以國安法通緝。

著作
《輕論時政》，香港：劉康出版社，2019年（ISBN 978-988-79954-0-1）
〈流利翻譯原則〉，《劉康論刊》，1 (1): 15-58, ISSN 2755-1636。
"Applicability of the Laws of Thought", Honcques Laus's Review, 1 (1): 4-14, ISSN 2755-1636。

譯作
John Stuart Mill，《講自由》（倫敦：劉康出版社，2022年），ISBN 978-1-7397285-6-4。
郭躍

郭躍（粵拼：gwok3 joek6；簡化字：郭跃；1988年7月17號—）嚮遼寧鞍山出世，係中國乒乓球手，2007年女子世界冠軍。
2015年，郭躍因為「行為不端」同缺乏興趣而畀人踢出國家乒乓球隊，引發爭議。佢離開乒乓球場之後，入咗清華大學學讀金融。
鄒正

鄒正（粵拼：zau1 zing3；簡化字：邹正；1988年2月7號—）係中國嘅足球員，山東青島人，司職中場，而家效力緊廣州恆大淘寶。

球會
鄒正喺2001年正式開始踢波，最初加入青島海牛（今日嘅青島中能），直到2007年先至入選到首發。喺2007年11月4號同深圳香雪上清飲（今日嘅深圳宇恆）嘅比賽第一次正式出場。而佢第一個入波係喺2008年9月15號同大連實德（2013年底解散）踢嘅比賽當中出場
2014年12月24號，鄒正正式加盟廣州恆大淘寶隊踢波，之後連續喺中超同亞冠嘅比賽出場。2015年12月17號晚黑同巴塞隆拿踢嘅比賽，打到第34分鐘同巴塞中場爭波時出現嚴重受傷而至少休戰半年。
鄧德成

鄧德成，香港親中派政治人。

政治立場
佢嘅政治立場係親中派。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，鄧德成曾經以獨立名義參選地區直選（屯門西），攞到4903票，得到任達榮支持，未能當選。

武漢肺炎疫情期間單方面聲稱有人因為醫護人員行動失救
喺武漢肺炎香港疫情初期，有醫護人員為咗唔想中國嘅疫情蔓延到香港而要求封關，並且醞釀罷工迫令政府妥協。鄧德成號招咗所謂「醫護罷工苦主大聯盟」反對罷工，又聲稱有事主因為醫護人員行動而失救，但當記者追問詳情時，鄧德成就即刻帶走所有參與記者會入面自稱苦主嘅人。
金栗四三

金栗四三1924年，金栗四三喺斯德哥爾摩辦嘅奧運會入面出過場。個人資料全名金栗 四三出世(1891-03-20)1891年3月20號 日本九州熊本縣玉名郡和水町死1983年11月13號(1983-11-13)（92歲） 日本九州熊本縣玉名市身高1.70米（5呎7吋）體重64公斤 （141磅，128市斤）
運動國家/地區 日本運動馬拉松
金栗四三（粵拼：gam1 leot6 sei3 saam1；日文：金栗 四三(Kanaguri Shisou)；1891年8月20號—1983年11月13號）係日本九州熊本縣玉名郡春富村（而家係和水町）出世，重係玉名市名譽市民、日本嘅馬拉松選手、熊本縣初代教育委員部長。
喺成個日本入面，由於佢引入咗高地賽跑運動，引起咗好大嘅反響，先至有「馬拉松之父」嘅名。而家世界上最長時間嘅馬拉松紀錄（54年又8個月6日又5個鐘頭32分20秒3）就係佢搞出嚟嘅。佢喺比賽半路唔單止生咗6個仔，重養咗幾個孫，而佢嘅事跡响2019年被改編做一部電視劇：《韋馱天～東京奧運故事～》。

生涯
斯德哥爾摩鄉下嘅馬拉松村入面嘅金栗四三紀念銘板
金栗四三喺明治43年（1910年）從舊制玉名中學畢咗業之後就去咗東京高等師範學校（而家係筑波大學）讀書。到咗第年，佢參加咗第5屆奧林匹克運動會嘅馬拉松比賽入面打破咗世界紀錄。佢將嗰陣時嘅世界紀錄（全程40.225公里）快咗差唔多27分鐘（2個鐘頭又32分45秒）去到終點咁滯。結果佢就變咗成個日本國家代表團入面，派出2位參加比賽入面嘅其中一位運動員，重有位係短跑運動員——三島彌彦。
到咗1912年奧林匹克運動會嘅馬拉松賽跑項目比賽入面，嗰日天氣熱辣辣，運動員未開跑就成身水咁滯喇。開咗比賽之後，參賽嗰34位運動員都去嗮終點喇，凈係得返金栗四三未去到終點。而奧組委驚住佢出事，就嗌咗差佬去搵金栗四三，點知搵咗半日都未搵到佢。原嚟金栗四三喺半路因為中暑就暈咗，冇嗮意識咁滯，而附近有位農夫咁啱得咁橋睇到金栗四三中咗暑，就抱咗佢返去，匿埋喺間屋入面狂飲咗幾杯飲料同靚酒，嗰時已經係馬拉松結束咗之後嘅第二日朝早喇。
就係噉，佢就錯過咗好幾次攞獎牌嘅機會。佢喺第6屆奧林匹克運動會因為爆咗第一次世界大戰而取消咗；第7屆奧林匹克運動會同第8屆奧林匹克運動會凈係攞到第16位；而第5屆奧林匹克運動會嘅全程比賽就一直都未搞掂。
1920年，第1屆東京箱根間環大學車站競走大賽喺箱根度開跑，佢就參加咗呢次大賽。之後過咗4年（1924年）就退咗休喇。
到咗1967年，由於斯德哥爾摩辦咗成功舉辦第5屆奧運會55週年慶典，奧組委就揀咗喺馬拉松度之後一直都冇繼續跑落去嘅金栗四三返嚟，嗰時金栗四三已經係76歲。佢就坐飛機嚟到喺1912年退咗比賽嗰度，之後一步慢慢行噉成功去到終點，結果佢就搞出咗個最長時間嘅馬拉松世界紀錄。而呢個世界紀錄係有54年又8個月6日又5個鐘頭32分20秒3咁耐。喺去到終點之後，佢俾記者接受咗採訪，佢就話：「呢次真係場好長好長嘅長跑，但係都值得嘅。因為呢半個世紀入面，我搵咗老婆，重生咗6個仔同10個孫。呢啲都要好耐下。」
佢喺1983年11月13號與世長辭，終年92歳。

所謂「金栗四三盃」或「金栗盃」
喺日本嗰邊，啲人為咗記得金栗四三搞出咗最長時間嘅馬拉松世界紀錄，就喺富士登山車站大賽同東京箱根間環大学車站競走大賽整咗個「金栗四三盃」出嚟。富士登山車站大賽係對攞咗冠軍嗰隊先至攞到金栗四三盃。而東京箱根間環大學車站競走大賽就係喺2004年開始向最優秀嘅賽跑選手嚟頒發金栗四三盃。之後日本有幾個賽跑大賽就係用咗「金栗」嘅名嚟做大賽嘅。
大路思想謬論

大路思想謬論（粵音：daai6 lou6 si1 soeng2 mau6 leon6；拉丁文：Argumentum ad populum），又叫主流思想謬論，係一種謬論，指啲人純粹因為個主張大路、多人信就覺得佢真確合理－犯主流思想謬論嘅人條思路係套主張多人信就係真確。社會大眾好多時都係噉樣諗嘢，而且有好多社會現象都係由呢種行為引起。之但係歷史一次又一次噉證明咗，好多曾經係「多數人都信」嘅諗頭最後都證實係錯，呢種思路依然係種謬論。
主流思想謬論喺英文有好多個名，包括以下呢啲：
訴諸群眾（Appeal to the masses）、
訴諸信念（Appeal to belief）、
訴諸主流（Appeal to majority）、
訴諸人氣（Appeal to popularity）、
共識論證（Argument by consensus）、
共識謬論（Consensus fallacy）
…呀噉。

例子
基督教 1
阿甲／A君：我改信咗基督新教，因為我睇到基督教係世界上最多人信嘅宗教，有成22億人信，佢應該係真㗎嘞。
阿乙／B君：但係信天主教嘅人數多過新教喎，點解你信新教唔信天主教？
阿甲／A君：噉呀…我去睇睇。
阿乙／B君：講開又講，天主教內部又有得細分做好多唔同教派，你係咪要查吓邊派最多人信先決定信邊派？
基督教 2
阿甲／A君：我改信咗基督新教，因為我睇到基督教係世界上最多人信嘅宗教，有成22億人信，佢應該係真㗎嘞。
阿乙／B君：2500年前，耶穌未出世，嗰陣時世界嘅各大文明幾乎冚唪唥係多神信仰主導。我諗嗰陣時啲人有好多都會話「多神論多數人都信，實啱」。
荷里活科學
荷里活科學（Hollywood science）講緊一種現象，指荷里活呢啲大眾媒體將佢哋對科學嘅種種誤解加落去佢哋啲戲同其他文化產品度，搞到社會大眾好多時跟住佢哋一齊有埋呢啲誤解。例如係黑洞喺好多科幻片都描繪成好似會將佢附近嘅嘢都吸嗮入去噉－但係讀過物理同天文嘅人會知呢種係對黑洞嘅誤解。荷里活科學令好多人都對科學知識有錯誤理解，但係當然，專業科學家做嘢要應付嘅係真嗰啲科學知識，如果佢哋信荷里活科學嘅話就會好大件事－荷里活科學多人信，但係依然係錯。

衰乜
「嗰套主張多人信，佢就係真嘅」呢條思路有好多問題：
呢條思路查實根本自相矛盾，佢嘅基礎結構如下：
意見甲主流嘅人都信佢係真。
意見甲實係真嘅。（結論）
呢套論證假設咗「信主流意見嗰啲人唔會犯錯」，而呢項假設同佢成條思路嘅必然結果有所矛盾：一個無可否定嘅事實係，人同人之間好多時都會有意見分歧嘅情況；當兩個人持有互不相容嘅兩套見解嗰陣，佢哋應該是但一套係錯嘅（又或者兩套都錯）；犯主流思想謬論嘅人會揀信多啲人信嘅見解；既然佢認為「少人信啲嘅見解係錯嘅」，噉就表示佢認為「人有可能犯錯」；如果人有可能犯錯嘅話，噉擁護主流意見嘅人都有可能會犯錯－最後爾點同主流思想謬論嘅假設矛盾。
「點先算係主流」係大問題：有51%嘅人信嘅諗頭算唔算「主流」？定係要去到有成八、九成人信先算？兩者之間有乜分別？「主流」同「非主流」之間條界線要點畫？
歷史上人類多次噉運用咗呢條思路諗嘢，後嚟先至知自己錯咗，例如係中世紀歐洲嘅羅馬教會同佢哋信徒－都根據佢哋對聖經嘅解讀而主張地球係宇宙中心，仲迫害伽利略等主張日心說嘅科學家；呢班科學家嘅研究指出教會係錯嘅，但後嚟嘅科研證實咗伽利略佢哋先啱。
用呢條思路嘅人好多時都假設咗人曉分析自己嘅諗法同按照證據嚟改正自己，但係事實係心理學同社會學等多門領域嘅研究顯示，人好多時都唔係噉理性（詳情可以睇從眾效應）。
由此可見，意見嘅人氣有幾高同佢「係咪真確噉描述事實」呢兩樣嘢之間查實冇必然關係，所以主流思想謬論係唔啦更謬論嘅一種－當有人用「爾種意見人氣高」為由去撐某意見嗰陣，佢講緊嘅嘢其實根本唔能夠真係撐得到佢嘅意見。

類似情況
喺某啲情況，有啲類似訴諸群眾嘅思路係可以接納嘅，例如：
當討論各方喺度傾緊嘅係有關「某個意見有幾高人氣」或者類似嘅問題嗰陣，觀察嗰個意見嘅人氣可以答到條問題。呢類討論喺市場學等嘅領域嗰度零舍常見。但係當然，就算結果係「嗰個意見人氣極高」，都唔等如嗰個意見係可以真確噉描述現實嘅。
喺某啲情況下，揀跟大隊係可取嘅選擇：例如係對於好多中世紀嘅歐洲人嚟講，選擇跟大隊信羅馬教會講嘅嘢係有利嘅－可以唔使好似伽利略噉受迫害。但係當然，就算一個信念對自己有利，都唔等如佢係真確嘅，有大把人－好似係騙子－都會為咗自己嘅利益而散佈一啲虛假嘅諗法。
喺語言學上嚟講，語言呢家嘢查實冇客觀嘅啱同錯。如果某種句法或者用詞喺一個語言群體入面夠多人用，噉佢就可以算係「啱」嘅，能夠幫到嗰個語言群體互相溝通。相反，有一部份主張規範文法嘅人會主張無論一種用法幾多人用，如果佢得唔到官方認可，噉佢就係錯嘅。
上述嘅呢啲情況都有一個共通點：佢哋嘅「啱」唔係要求真確噉描述現實。「啱」係一個好主觀同一詞多義嘅字，可以指「真確噉描述到現實」，又可以指「對做決定嗰方最有利」或者「對大家有利」。當一個人追求嘅係要一個信念真確噉描述現實嗰陣，佢心目中嘅「啱」就係要「真確噉描述到現實」，但係現實世界好多人都唔係想追求真確嘅信念，所以對佢哋嚟講，「啱」呢個字可以有其他意思。

反面
有陣時又會有啲人主張「意見純粹人氣高就係錯」；呢種思路同訴諸仇恨有啦掕，好多時嗰個人睇唔起普羅社會大眾，覺得佢哋蠢就一定係錯；不過事實係，就算係蠢人有時都可以諗到啲真確嘅見解，而聰明人有時都會犯錯；所以「意見人氣高」唔等如佢一定錯。
陳啟宗

陳啟宗，大紫荊勳賢（英文：Ronnie Chichung Chan，1949年12月11號—）係香港企業家，恒隆集團及恒隆地產嘅董事長，香港人士，香港出世，祖籍廣東順德。陳啟宗早年畢業於聖保羅男女中學中文部，後於美國南加州大學取得工商管理學碩士。

生平
1972年，陳啟宗加盟由阿爸陳曾熙同阿叔陳曾燾一手創辦嘅公司。
1986年，阿爸離世，由阿叔出任集團董事長，陳啟宗則獲委任加入恒隆地產董事局。
1991年，阿叔退任董事，由陳啟宗出任恒隆集團及恒隆地產之董事長，成為恆隆第三代掌舵人。恒隆集團非執行董事陳樂宗佢係細佬為其胞弟。
陳啟宗係香港地產建設商會嘅副會長、亞洲協會副主席兼其香港分會主席，及中國國務院相關嘅中國發展研究基金會理事會顧問。陳啟宗亦為多家國際智庫同香港科技大學、清華大學及美國南加州大學等大學嘅董事局或顧問委員會成員。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。

事件
1996年8月起加入安然公司董事局，安然公司爆發會計醜聞期間擔任財務及核數小組成員。並於2002年離開董事局。
批評香港財政司司長曾俊華「唔應使又使」派糖係「大罪人」 。
批評香港行政長官曾蔭權係政客。
言內行為

言內行為（英文：locutionary act）係言語行為理論講到嘅其中一種言語行為，指講話方透過話段同語言形式傳達句子內容嘅過程，包括字面意思本身，句子嘅發音、文法結構仲有係字詞嘅選擇。
例如，一個人講出
「今日天氣好好。」
言內行為包含呢句話嘅字面意思，描述咗天氣好嘅情況。呢種行為唔牽涉講話方嘅意圖或者聽者對佢句嘢有咩理解，純粹係講語言表達。
陳志釗

陳志釗（粵拼：can4 zi3 ciu1；1988年3月14號—）係中國嘅男子足球員，廣東廣州番禺人。司職前鋒，而家效力緊廣州富力。

生涯
陳志釗喺1988年喺廣州番禺出世。1997年9月開始喺趙達裕開嘅足球學校接受訓練。佢喺2002年嘅青少年足球人才選騷大賽入面，因為表現突出而俾北京現代（今日嘅北京國安）、上海申花、深圳健力寶（今日嘅深圳宇恆）、上海中遠（今日嘅北京人和）、雲南紅塔、山東魯能同天津泰達等7間球會揀啱咗，但最後俾申花足校教練朱炯帶到申花，不過佢喺二隊踢咗4年波。2007年轉會到香港甲組足球聯賽嘅公民踢咗35場，入咗6球。2008年跟朱炯去到南昌衡源（今日嘅上海申鑫）踢波，重將球會成功送到2010年嘅中超入面。喺南昌衡源踢第一個賽季中超時，由於陳志釗喺好多場比賽入面，表現得好出色而俾人話成「南昌版美斯」。但佢喺2011年諗住去葡甲踢波，但南昌衡源隊唔肯放人而冇去到，甚至同球會搞出咗大龍鳳。搞到佢一直冇返去南昌而去參加廣東嘅業餘比賽。
2012年初，陳志釗去咗巴甲豪門哥連泰斯踢波，但一直淪落為替補。2013年3月13號第一次入國家隊。2014年初去咗北京國安踢咗2年波，但因傷病而表現麻麻。2015年12月22號，廣州富力官方正式簽咗佢返嚟踢波。
病

病（粵拼：beng6），又叫唔舒服（粵拼：m4 syu1 fuk6），係指令身體唔可以正常運作嘅現象。病嘅成因有好多，通常係由細菌、病毒或寄生蟲引起，統稱傳染病，亦有可能係身體本身出問題，譬如心理病、遺傳病、癌。

定義
病嘅女仔（1660年）。ハブリエル・メツー嘅作品。
睇埋： § 病同「疾患」・「疾病」

想用分布數量嚟判斷嘅嘗試
有一個諗法就係直接用自然科學嘅習慣，想搞個「定量分析」，著眼於數字方面。換句話講，就係想用「正常 / 異常」呢啲概念嚟分類。
呢個諗法想用某種特徵喺群體入面嘅數量分布嚟劃線，即係將統計分析入面正態分布分析嘅習慣搬過嚟用。老實講，邊到係「正常」邊到係「異常」，就算係統計學都冇一個確實嘅定義。正式嘅統計學話，劃線嘅數值係隨意嘅，可以有唔同嘅設定。不過，喺呢啲任意數值入面，經常會用到一個方便、習慣性嘅設定「2×D」。雖然冇乜實在嘅理由，有啲強行，但都係咁用：「標準值加減2×SD以內嘅差異係正常，超過就係異常（即係疾病）」。咁樣就可以話「疾病就係成個群體入面少過5%先見到嘅特徵或者狀態，正常就係剩低嘅大約95%」，一刀切咁定義晒。
但係如果將「群體入面嘅數量分布」咁樣用嚟做「病」嘅定義，就會出現啲問題。好似喺日本有大約一千萬人受苦嘅糖尿病，或者會引起好多併發症嘅肥胖，都會變成「正常」。另一方面，有啲人冇乜特別嘅基礎疾病，只係偶然生得好高，生活都好正常，但係都會畀歸類做「病」。即係話，異常（統計上數量少嘅狀態）唔等於病，病都唔一定係異常，用統計方法嚟定義病睇嚟都係有啲勉強Template:要出典。

想用質性定義嘅立場
相反，都有人想用質性描述或者定性描述嚟generalise病嘅定義。
有一種諗法係重視本人認知到嘅狀態（或者本人主觀嘅經歷），將病定義做「本人覺得身心有問題，想改善嘅狀態」，或者「本人或者周圍人覺得身心有問題，想改善嘅狀態」。
就算醫生診斷話一個人有疾病，但係本人覺得生活上冇乜問題，可能會話「我冇病呀，我好健康」。又或者有人會話「身體障礙唔係障礙（廣義嚟講都係一種疾病），而係個性嚟㗎」，從呢個角度嚟睇都幾有道理。就算係醫護人員嘅立場，如果本人或者周圍人覺得唔使治療，都唔會嚟睇醫生，所以用呢種定義喺實際上都唔會有乜問題。
不過，如果深入諗一諗，就算醫生診斷係上癮・癖好或者骨質疏鬆症嘅情況，都可能會出現以上嘅認知差距。喺醫學研究嘅立場，都係有需要將病定義同診斷到，唔理本人或者周圍人嘅判斷同價值觀。

想將醫護人員嘅主觀加入去嘅嘗試
有啲醫生同從事醫療行業搵食嘅人會話「病就係身心有唔舒服或者唔方便嘅狀態，係需要所謂醫療嚟改善嘅嘢」，咁樣將"醫療"呢個字眼自作主張、有啲強行咁加入定義入面。（但係醫療係醫病嘅嘢，用「醫療」嚟定義病就好似係一種循環論證。另外，有好多病唔使醫療都會自己好返，所以呢個定義都有幾大問題（後面會講））

醫療人類學嘅睇法
醫療人類學係研究醫療範疇發生嘅嘢，唔係從醫護人員或者病人嘅角度出發，而係想用客觀同學術嘅方法去研究。佢哋提出咗一個定義：「病（sickness）係疾患（disease）同病痛（illness）加埋嘅嘢」。佢哋將疾患（disease）解釋做"生物學嘅嘢"，病痛（illness）就係"主觀經歷嘅嘢"。如果用呢個解釋方法，舉個例，就好似上面講嘅糖尿病，可能有一千萬人符合疾患嘅定義，但係因為係慢性病，初期冇乜自覺症狀，覺得自己有「病痛」嘅人可能好少。

社會環境
好似開頭講嘅咁，要決定乜嘢係病，乜嘢唔係病都唔係咁容易。每個立場都有佢哋嘅睇法，大部分普通人都係憑自己嘅感覺嚟判斷係咪病，就好似「本人覺得身心有問題，想改善嘅狀態」呢種定義咁。醫生群體就會企喺醫生嘅立場，用生物學嘅睇法或者統計數據嚟講。臨床醫生就會對住眼前病人嘅具體症狀，同醫學書上面寫嘅慣例判斷標準嚟比較，然後方便咁判斷。呢啲唔同嘅睇法會互相影響。
實際上，喺臨床現場，醫生同病人嘅睇法經常會有出入或者對立。上面講過有啲例子係周圍人覺得係病但係本人唔覺得係病，但係相反嘅情況都有：本人覺得自己有病但係醫生方面唔承認或者唔想承認。好似有啲人覺得自己身體有劇痛或者異常嘅感覺，覺得自己明顯有咩病，咁樣同醫生講，但係醫生睇完CT或者MRI嘅圖，用佢嘅檢查同技術水平睇唔到有咩問題，就會話「（"客觀嚟講"或者"從生物學角度嚟講"）你冇病喎。應該係你嘅錯覺啩」咁就算，到最後病情惡化或者死咗，其他醫生先會判斷係誤診。仲有啲例子好似類固醇皮膚症或者各種公害病、嬰幼兒猝死症候群咁，個病到底存唔存在本身都可能會成為學術甚至政治上嘅爭議。
陳艾森

陳艾森2016年8、9月，喺越秀區全民健身活動中心門口邊嘅公告欄登咗陳艾森攞咗2016年奧運跳水冠軍嘅消息。個人資料全名陈艾森出世 (1995-10-22) 1995年10月22號（29歲） 中國廣東廣州
運動項10米跳臺
獎牌紀錄




冠軍2016年 里約熱內盧單人10米跳臺
陳艾森（粵拼：can4 ngaai6 sam1；1995年10月22號—）係中國國家隊嘅跳水運動員，廣東廣州人，曾經喺2009年參加過東亞運動會嘅跳水比賽。2012年喺羅斯托克辦嘅跳水大獎賽攞咗男子單人10米跳臺冠軍而成名。

生平
陳艾森同張雁全一齊，試過喺2009年東亞運動會嘅跳水比賽雙人10米跳臺出過場。
陳艾森喺1995年10月22號喺廣州出世，初期時諗住做體操員，但7歲時因為手臂甩骹而改行做跳水。2009年喺香港辦嘅東亞運動會，同張雁全做男子10米跳臺搭檔時攞咗男雙冠軍。2012年先至正式入國家隊，同年喺羅斯托克辦嘅跳水大獎賽一跳成名。2013年世界跳水系列賽亦攞咗男子10米跳臺冠軍。2014年先後喺倫敦、莫斯科、上海，及仁川亞運會嘅跳水比賽攞咗冠軍同亞軍。2015年先後喺北京、杜拜、喀山、倫敦、温莎、美里達（英文：Mérida, Yucatán）辦嘅跳水大獎賽包攬咗冚唪唥嘅冠軍。2016年2月喺巴西里約熱內盧舉辦嘅跳水比賽分別攞咗男子10米臺嘅雙人冠軍同單人亞軍，同年8月喺奧運會亦攞到男雙10m高臺金牌，之後又幫中國隊贏返失落咗12年嘅單人冠軍，成為咗奧運史上第一位同屆包攬男子10米高台雙冠嘅運動員。
2016年9月13號，佢去到執信中學同學生互動，分享咗佢自己嘅運動古仔。
犯罪中止

犯罪中止，係一個犯罪學同埋歐陸法系刑法學嘅概念，所指嘅係犯罪過程當中，自動放棄犯罪或者做咗一啲行為自動有效咁防止到犯罪結果嘅發生，呢一個法律狀態。
犯罪中止可以發生喺犯罪未遂或者喺犯罪嘅預備狀態期間，講緊嘅係犯罪過程中發生嘅中止、並且需要係行為人自願放棄，而唔係由行為人意志以外嘅主客觀原因而令到佢被逼停止佢嘅犯罪行為。呢度所指嘅中止行為必須係講緊終局、徹底咁放棄犯罪，而唔係講緊因為條件、時機、或者一啲客觀環境不利而暫時中斷犯罪。犯罪只要去到既遂嘅狀態，就唔可能出現犯罪中止狀態。
話段

話段（粵音：waa6 dyun6；英文：Utterance）指係响某一個具體語境當中發出嘅一段語言（尤其係口頭嘅語言），講出話段嘅人講之前同講完後會進入一定時間嘅沉默。分析話段唔單止會講到字詞同語句本身嘅文法結構，仲包括埋講嘢嗰個人嘅環境，以及係話段對聽者產生咩影響。
例如，簡單一句
「你喺邊？」
可以係一句問句，但如果係朋友開玩笑講出嚟，就可能唔係純粹想知地點，而係帶有親密感或者調侃意味。

分析
睇埋：語用學
話段係語用學分析語境同意義嗰陣嘅重要概念。
言後行為

言後行為（英文：perlocutionary act）係言語行為理論講到嘅一個概念，指聽嘅人聽完一段話段之後產生嘅反應，屬於講嘢嗰方通過話段引起嘅效果。例如假想有一個人開口講：
「門口有隻狗喎。」
聽嘅人聽到，就嚇親或者決定唔出門，呢個由話段引起嘅反應，就係一段言後行為。

分析
睇埋：言語行為理論
言後行為係語用學研究嘅重要一環，特別係有助理解溝通點樣間接影響人嘅行為。
婉曲

婉曲（粵拼：jyun2 kuk1；英文：euphemism），又叫委婉、婉轉，即係指唔直接噉用啲準確嘅詞句表達原意，而係用啲相關嘅詞句，間接噉烘托、流露或者暗示原意嘅一種表達手法。婉曲通常係用啲冇攻擊性嘅字詞，嚟代替有冒犯性或者會令人反感嘅字詞。
婉曲亦係種修辭手法，可以分四類：曲折、微辭、吞吐、含蓄。

曲折
曲折即係，用表面上意思同原意唔一樣嘅詞句，刁鑽噉講出簡單啲嘅原意。讀者可以自己歸納出最簡單嘅原意而不失原意。
例子：
「假如醫藥廣告所說的話，完全可以兌現，現有的疾病，實不足以危害人類。」孫如陵《墨趣集》
粵化：「假如醫藥廣告所講嘅嘢，完全可以兌現，現有嘅疾病，實在唔足以危害人類。」
── 刁鑽噉講醫藥廣告信唔過。

微辭
微辭即係，將苛刻嘅話，用啲相關嘅詞句表達出嚟，當中有諷刺同埋不滿嘅意味，要靠讀者自己靠前文後理意會。
例子：
「炸死了你，我的故事就該完了。炸死了我，你的故事還長著呢。」張愛玲《傾城之戀》
粵化：「炸死咗你，我嘅故事就應該完喇。炸死咗我，你嘅故事仲有好長呀。」
── 諷刺男主角用情不專，攻擊男主角嘅人格。

吞吐
吞吐即係，講到重點嗰陣，講又唔講，要靠讀者自己靠前文後理，想像再填充冇講到嘅重點。
例子：
「陽光從褐色雲裏斜著過來，幻成一種異樣的紫色，透明似的，不可逼視，剎那間在我迷眩了的視覺中，這草田變成了……，不說也罷，說來你們也是不信的！」徐志摩《我所知道的康橋》
粵化：「陽光由啡雲裏斜住過嚟，幻化成一種異樣嘅紫色，好似透明噉，唔可以逼視，剎那間喺我迷眩咗嘅視覺當中，呢塊草田變咗……，唔講都罷，講咗你哋都唔會信嘅！」
「胡琴咿咿呀呀的拉着，在萬盞燈火的夜晚，拉過來又拉過去，說不盡的蒼涼的故事──不問也罷！」張愛玲《傾城之戀》
粵化：「胡琴咿咿呀呀噉拉住，喺萬盞燈火嘅夜晚，拉過嚟又拉過去，講唔盡嘅蒼涼故事──唔問都罷！」

含蓄
含蓄即係，用同原意差唔多，但係比原意具體啲、仔細啲、形象化啲嘅詞句，講出原意。讀者可以自己歸納出最簡單直接嘅意思，但係噉做會損失原意嘅細節。
例子：
「賽因河的柔波裏掩映着羅浮宮的倩影，它也收藏着不少失意人最後的呼吸。」徐志摩《巴黎的鱗爪》
粵化：「賽因河嘅柔波裏邊掩映住羅浮宮嘅倩影，柔波亦收藏住唔少失意人最後嘅呼吸。」
── 最後嘅呼吸（或者最後唞嗰啖氣）即係死亡；失意人嘅死亡可以理解為自殺；河入面嘅自殺即係投河自盡。
「我並沒有失去我的故鄉，當年離家時，我把那塊根生土長的地方藏在瞳孔裏，走到天涯，帶來天涯。」王鼎鈞《瞳孔裏的古城》
粵化：「我並冇失去我嘅故鄉，當年離家嗰時，我將嗰塊根生土長嘅地方收埋喺瞳孔裏邊，走到天涯，帶嚟天涯。」
── 收埋喺瞳孔裏邊即係記住。